
U 
n total di 12 acusado awe lo scucha cual ta e conclusion 
di Corte den caso Avestruz. Un di e acusadonan lo sigui 
esaki for di Hulanda, unda cu el a bay biba debi na proble- 
manan di salud. 
Nos ta papia aki di: Benny Sevinger, Curt Harms, Pieter 
Susebeek, Franlyn Abath, Leoncita Arends, Gabby Werleman, 
Ninusca Nuñez, Carlo Mansur, Rebecca Richardson, Frederick 
Every; Mary Winterdaal y Ewald Biemas. E ultimo aki ta e 
único pa kende OM a pidi pa declar’e liber di e acusación 
pasobra no tin prueba pa conden’e pa soborno of haci 
negoshi cu tereno di Gobierno. 


E castigo mas pisa pidi ta contra Sevinger cu ta 5 aña, 
y cu durante 10 aña e no por subi lista politico ni ocupa 
un funcion publico. Ademas, cu OM a anuncia caba cu lo 
cuminsa un ontnemingszaak contra dje pa 900 mil florin. 
Contra Susebeek a pidi 4 aña, mas boet di 25 mil florin; pa 
Leoncita 3 aña mas boet di 25 mil florin; contra Ninosca y 
Gabby a pidi 2 aña mas boet di 25 mil florin; pa Carlo Mansur 
a pidi 2 aña y boet di 25 mil florin; y pa Franklin Abath un 


castigo di 6 luna. 


Esnan cu a haya castigo den forma di trabou pa comunidad 
tabata Curt Harms 100 ora of 50 dia cera y un boet di 25 mil 
florin y pa Frederick Every a pidi 160 ora di trabou pa comu- 
nidad of 80 dia cera. Pa Rebecca Richardson a pidi un castigo 
igual na loke el a pasa cera caba y pa Mary Winterdaal a pidi 
pa declar’e culpabel pero sin castigo. Y den caso di Ewald 
Biemans a pidi pa declar’e liber. Pues pa 2’or di merdia ta 
cuminsa cu lesamento di e sentencia cu lo en vivo. 


D 
en un entrevista cu The Guardian e director medico di Mod- 
erna tambe a anuncia cu e compania ta spera cu su vac- 
unanan cu e tecnologia ARNm tambe ta disponibel pa 2030 
contra malesanan cardiovascular, autoimmune of malesanan 
straño. Director medico di Moderna, Paul Burton, a adelata cu 
e vacuna personalisa contra cancer di e compania, den com- 
binacion cu e terapia immune di MSD Keytruda (pembrolizum- 
ab), lo por ta cla pa final di decada. 


“Nos lo tin e vacuna y e lo ta hopi eficaz, y lo salba miles y miles, 
si no ta miyones di bida. Mi ta kere cu nos por ofrece vacu- 
nanan personalisa contra diferente tipo di tumor na person- 
anan di henter mundo,” Burton a sigura den declaracionnan 
duna na e corant Britanico The Guardian. E experto a splica cu 
e vacuna aki pasa riba e sistema ARNm, lo manda un alerta pa 
e sistema inmunitario di un cancer cu ta creciendo caba den 
curpa di un pashent. Di e forma aki e por atac’e y destruy’e, sin 
destrui e celulanan sano. 


Pa esaki ta identifica fragmentonan di proteina na superficie di 
celnan canceroso cu no ta haya riba e celulanan sano. Despues 
ta crea fragmentonan di ARNm cu ta indica e curpa con pa 
fabrica esakinan. 


Prome e dokternan ta tuma un biopsia di e pashent y ta manda 
esaki pa laboratorio, Eynan ta pone den secuencia su material 
genetico pa identifica e mutacionnan cu no ta presenta den e 
celulanan sano. Despues un chip di aprendizahe automatico ta 
identifica cual di e mutacionnan aki ta responsabel pa crece- 
mento di e cancer. Cu tempo, tambe por saca afo ki parti di 
e proteinanan abnormal cu ta codifica e mutacionnan aki tin 
mas chens cu ta crea un reaccion inmunitario. Siguientemente 
ta fabrica e ARNm di e antigenenan mas prometedor y ta hinca 
tur esaki den un vacuna personalisa. 


Vacuna contra cancer getest den 2023 
Na februari, Administracion di Alimento y Remedi di Merca 
(FDA), a designa e vacuna di terapia innovado na e vacuna aki 
contra cancer, di Moderna, pa pashentnan cu melanoma, cu e 
meta pa accelera su desaroyo y revision. E decision di Merca 
a bini dos luna despues cu Moderna a presenta e resultadonan 
di un test clinico fase 2. E estudio a mustra cu e vacuna, den 
combinacion cu Keytruda, lo reduci e reaparicion di mela- 
noma cu 44%. E resultadonan di e estudio aki a bira e prome 
demostracion di eficacia di un tratamento oncologico cu ta uza 
e tecnologia ARNm. E tecnologia aki a wordo uza pa prome bes 
pa e vacunanan contra COVID-19. 
Moderno y MSD tin pensa pa discuti e resultadonan menciona 
cu autoridadnan concerni y cuminsa un estudio di fase 3 den 
melanoma den 2023. Y ademas, planea amplia rapidamente 
pa otro tipo di tumornan. 


Moderna por tin vacuna contra 
cancer cla fin di decada aki 


AWEMainta lo ta live riba Facebook for di Corte 


Pa merdia Aruba lo conoce sentencia den caso Avestruz 

P 
a ultimo añanan, tin un situacion hopi serio y delicado 
formando na varios scol grandi aki na Aruba, caminda 
casonan di alumnonan cu lo ta bin scol arma, ta sigui crece. 
Mescos cu tin den diferente bario rond di e isla, hobennan 
cu a forma gang hunto y ta cana arma y caminda hasta a los 
tiro riba otro, e situacion no ta diferente na varios scol. 


Hobennan cu ta presenta cu arma di candela of arma blanco 
pero pa falta di un control debido y pa falta di placa, e situa- 
cion ta empeorando ya cu no tin placa pa inverti den sigur- 
idad di scolnan cu antes tabatin esaki. 


Un hecho cu ta conoci caba pa algun tempo, ta maestronan 
cu ta tuma turno tur siman pa durante di pauze nan cana 
rond pa supervisa alumnonan riba nan comportacion, ya no 
ta haci esaki manera mester ta, ya cu e falta di proteccion pa 
nan mes, practicamente no ta existi. 


Pues na varios scol caba tin maestronan cu ta papia di e 
situacionnan cu tin, caminda casi tur siman tin casonan cu 
ta yega na nan horea di studiantenan cu tin arma den nan 
poder pero asina cu haci un control, no ta haya e arma ya cu 
el a wordo cubri pa otro amigonan di un of otro gang. 


E cantidad di pelea cu ta tumando luga pafo di tereno di scol 
tambe a bin ta aumentando den cual tambe tin sacamento 
di arma pa otro, casonan cu no tur ora autoridadnan ta yega 
na ora pa atende. 


Pa algun aña caba, den su afan pa spaar gasto financiero, 
gobierno a dicidi di reduci y tambe practicamente elimina 
gruponan di personal di siguridad na varios scol y pa 
maestronan e diferente ta asina grandi te cu awor a crea un 
situacion cu ta sumamente peligroso. 


Lo no ta nada straño cu lo no dura mucho cu un alumno 
lo por wordo tira of hinca durante di un confrontacion riba 
tereno di un of otro scol ya cu e falta di supervision, e falta 
di control a habri caminda pa e posibilidad aki. 


Ora cu scucha e tipo di situacionnan aki, caminda maestronan 
di cantidad di otro studiante ta ser confronta cu e peliger 
serio aki, ta lanta e pregunta ta di con un hoben bayendo 
scol, por hinca un arma di candela of un cuchiu den su tas y 
yega scol cu esaki. 


Otro prueba cu mayornan mes no ta controla kico nan yiu ta 
carga den nan tas pero ora cu AWEMainta wordo informa cu 
mayornan tin ora no ta ni kibra cabes pa nan yiu hiba sand- 
wich scol den su tas, e ta splica hopi di un situacion suma- 
mente delicado cu ta tumando luga. 


Tin hopi maestro cu ta sinti nan mes den un situacion dificil, 
ya cu hasta na momento cu nan tin cu actua contra di un of 
otro studiante cu tin un actitud agresivo, e ta pasa den nan 
cabes cu e posibilidad c’un hoben asina ta arma y cu nan 
bida mes ta den peliger den un situacion asina. 


Un maestro a sigura AWEMainta cu e cantidad di inci- 
dentenan caminda ta menciona c’un of otro studiante ta 
cargando arma, a bin ta aumentando pero pa logra pone 
man riba e armanan, ta mas dificil ya cu otro amigonan ta 
cooperando pa sconde e arma ora cu bira conoci cu un of 
otro hoben tin arma riba tereno di scol. 


Un tempo tabatin control efectivo na momento cu studian- 
tenan subi tereno di scol pero pa hopi tempo caba e tipo di 
control aki ya no ta ser ehecuta ya cu no tin placa pa sigur- 
idad na scolnan. 


R 
ecientemente a haci un encuesta na Venezuela y aki a 
sali na cla cu un tercera parti di e famianan Venezola- 
no ta mantene nan mes danki na remesanan cu ta ricibi di 
parti di familiarnan cu ta biba den exterior. Via di e cuenta 
Twitter di e Consultor 21 a keda publica resultado di su ul- 
timo encuesta cu a mustra cu un tercera parti di e hogar- 


nan Venezolano ta ricibi remesa di forma regular y un cu- 
arto parti ta ricibi esaki di forma ocasional. 


E suma averahe di e balornan di e remesanan ta 70 dollar 
mensual. E entrada averahe den luna di december ultimo 
tabata 213 dollar di cual un 30% ta bini di remesanan. 


Situacion alarmante 


Cantidad di caso di alumnonan arma na scol ta hopi serio 


Un tercera parti di Venezolanonan ta biba 
danki na ayudo di famia den exterior 

G 
abinete Rutte a ofrece den nomber di Hulanda, disculpa 
na paisnan miembro di Reino Hulandes y paisnan cu ta- 
bata miembro, disculpa pa loke a tuma luga den pasado re- 
laciona cu sclavitud riba e islanan den Caribe. 
Pa hopi tempo caba, durante di reunionnan di IPKO, 
Parlamentarionan di paisnan conoci como CAS, ta luchando 
pa como miembro di Reino Hulandes, e ciudadanonan di e 
islanan aki, ta gosa di mesun derecho cu ciudadanonan di 
Hulanda. 
Como ciudadanonan naci na Aruba, tur Arubiano ta carga 
nacionalidad Hulandes, ya cu den paspoort di tur hende cu 
tin derecho di carga esaki, ta poni cu nan nacionalidad ta 
Nederlander. 
Sinembargo no ta tur Hulandes ta pensa asina, ya cu pa 
colmo net den Tweede Kamer siman pasa por a ripara cierto 
observacion haci pa miembronan di fraccion di CDA cu ta 
confirma cu tin discriminacion y no tin igualdad den Reino 
Hulandes. 
Despues cu Secretario di Estado, Alexandra van Huffelen 
a anuncia cu gran fanfaria e firma di e Landenpakket cu 
islanan CAS, esta Corsou, Aruba y Sint Maarten, e manda- 
tario a informa cu Hulanda su “duna” islanan CAS, e suma 
di 200 miyon euro pa reforma economico y di e sistema di 
impuesto pero tambe pa enseñansa y cuido medico. 
Na mes momento van Huffelen a mustra cu hopi alegria cu 
a logra e acuerdo aki basa riba confiansa mutuo entre e 
paisnan, algo cu segun prensa Hulandes, no a cay den bon 
tera cerca fraccion di CDA den Parlamento Hulandes. 
Principalmente miembro di e frac cion di CDA Joba van den 
Berg a declara den Tweede Kamera cu nan ta formalmente 
confundi cu e decision di gobierno Hulandes y cu Secretario 
di Esatado van Huffelen, ya cu na Hulanda mes tin un situa- 
cion cu ta rekeri atencion di gobierno pa ayudo financiero, 
loke no ta tumando luga. 
Entre otro fraccion di CDA a mustra di ta confundi ya cu 
“mientras cu tin ‘Hulandesnan’ pasando hamber, gabinete 
Rutte a ‘duna’ islanan CAS, 200 miyon di euro sin cu a pone 
condicionnan estricto na e forma con esaki lo wordo atende 
y reparti. 
Van den Berg lo a sigui mustra cu confiansa ta algo impor- 
tante y cu responsabilidad ta esencial na momento di inverti 


placa di impuesto di ciudadanonan Hulandes, insistiendo cu 
no tin derecho sin obligacion. 
Fuera di esaki ya caba gobierno Hulandes a anuncia un 
ayudo financiero di 2.5 biyon di eduro na Ukraina loke ta 
mustra cu gobierno ta partiendo placa pa loke. 
Aki por conclui cu ciudadanonan di islanan CAS, ta un otro 
tipo di “Nederlanders” compara cu esunnan di Hulanda y 
loke ta hala atencion, ta e hecho cu e suma di 200 miyon cu 
ta wordo papia di dje, no ta ningun donacion pero ta placa 
cu e islanan tin cu paga bek na Hulanda. 
Na mes momento a ser mustra cu e cantidad di casnan 
na Hulanda cu no tin suficiente placa pa cumpra comes- 
tibel, ta sigui crece y segun informacion suministra pa Rode 
Kruis, e cantidad di hende cu lo tin mester di ayudo pa haya 
cuminda, lo sigui aumenta den proximo tempo na Hulanda 
pero esaki no ta mesun cos cu e islanan di Caribe Hulandes, 
sigur a consecuencia di mesun Landpakket cu a wordo firma 
cu gran hubilo pa entre Prome Minister di Aruba. 


Fraccion di CDA den Tweede Kamer 


Ta confirma discriminacion den relacion di paisnan den Reino 

P 
rome Minister Evelyn Wever Croes a celebra na Den Haag recientemente 
despues cu el a firma acuerdo cu Hulanda pa introduccion oficial di e Landen- 
pakket cu lo tin consecuencianan financiero serio pa henter pueblo di Aruba. 
Parlamentario Arthur Dowers di fraccion di AVP ta mustra cu un biaha mas e lid- 
er di MEP no tin pueblo di Aruba na prome luga cu no a pasa ningun aña di su 
gobernacion, cu su gobierno no a dal pueblo cu medida. 


“Nos por a mira con contento Evelyn tabata na Den Haag recientemente, caminda 
entre otro van Huffelen a informa cu lo bay inverti miyones den e sector educa- 
cional di nos pais, algo cu ta un necesidad, despues c’un biaha mas un gobierno 
di MEP a neglisha por completo e sector educacional pa seis aña. 
Sinembargo esaki no ta algo nobo, al contrario durante gabinete di Nel Oduber 
di MEP for di 2001 te cu 2009, a neglisha e sistema di educacion di tal forma, 


Parlamentario Arthur Dowers 


Gobierno di MEP pa 14 aña no a 
inverti den e sector educacional 


caminda blafon y dak di klasnan tabata cay riba 
cabes di studiante- y maestronan. Bañonan cu no 
tabata traha, portanan di klasnan cu tabata cubri 
cu plywood ya cu e glasnan a kibra y curanan di 
scol cu a cay den otro pa falta di mantencion. 


Pa tal motibo ora cu scucha van Huffelen papia cu 
lo bay inverti den enseñansa aki na Aruba, lo ta 
bon pa menciona di con esaki ta necesario, ya cu 
gabinete Mike Eman I y II, for di 2009 te cu 2017, 
a inverti den enseñansa, un suma impresionante 
di 55 miyon, 555.099 mil florin pa percura pa nos 
mucha- y hobennan por a haya educacion den un 
luga digno y relahante. 
Mi persona a carga responsabilidad como Minister 
di Enseñansa for di 2001 te cu 2009 caminda 
durante di e periodo aki, a inverti un suma casi di 
26b miyon florin pa drecha scolnan cu gobierno di 
MEP a laga bay perdi. 


Un total di 8 scol durante di e periodo aki a wordo 
renoba pa un suma di 22 miyon 725.829 mil, 
scolnan cu practicamente tabata cayendo den 
otro mientras cu pa reconstruccion di curanan di 
scol a inverti un suma di 2 miyon, 185 mil florin 
mientras cu a inverti e suma di 1 miyon florin pa 
verf scolnan cu tabata den mal estado y cu pa 8 
aña no a mantene esakinan. 
For di 2013 te cu 2017, gabinete Mike Eman cu 
Minister Hooyboer como responsabel pa ense- 
ñansa, a sigui inverti den enseñansa caminda 14 
proyecto di FDA, a wordo atende pa un suma di 
25 miyon, 812.471 mil florin. 


Fuera di esakinan tambe a inverti fondonan conoci 
como “onderwijsfonds” caminda a haya placa for 
di instancianan Hulandes caminda a yuda 13 scol 
pa renoba tubo di awa, asfalta tereno di scol, a 
pone trailer a renoba diferente scol cual a hiba un 
inversion di 3 miyon 831.799 mil florin pa un total 
di 29 miyon 644.270 mil florin. 
Den ultimo seis aña di gobernacion di otro gobi- 
erno di MEP, tampoco a inverti den e sector educa- 
cional, al contrario a permiti ex minister Rudy 
Lampe torno na henter e sistema, creando prob- 
lemanan innecesario na luga di sigui inverti den 
progreso educacional di nos mucha y hobennan. 
Ta un berguensa mira Prome Minister Evelyn 
feliz di a firma e Landenpakket, sabiendo cu su 
dos gobiernonan no a haci nada pa educacion di 
nos muchanan y solamente a inverti den famia- 
y amigonan,” Parlamentario Arthur Dowers a 
declara. 

M 
inister di Labor, Energia y Integracion 
Glenbert Croes ta informa cu reciente- 
mente el a reuni cu e compania Repsol. Du- 
rante e encuentro a intercambia visionnan 
riba tereno energetico y alabes a gradici nan 
den nomber di Pais Aruba pa e confiansa cu 
nan a deposita den Aruba den e posibilidad pa 
descubri gas. 


Minister Croes a expresa cu e ta hopi agra- 
decido pa e oportunidad di por reuni cu e 
Repsol cu a inverti 200 miyon dollar den 
exploracion di gas na Aruba. E compania aki 
a sa di demostra nan confiansa y speransa a 
traves di inversion substancial haci den e posi- 
bilidad di descubri gas. 


Durante di e reunion cu Repsol Minister Croes 
a haci uzo di e oportunidad pa amplia riba e 
vision pa explora gas entre e fronteranan di 
Aruba y Corsou. 


Minister Croes a splica cu Compania Arubano 
di Petroleo, cu ta resorta bou di Ministerio di 
Energia ta sondeando posibilidad di coop- 
eracion cu compania ruman di petroleo na 
Corsou, “Kompania di Petroli i Gas Kòrsou 
(KPG)”, riba cual topico ya un carta a bay pa 
Minister President di Corsou Sr. Pik Pisas. 


E meta ta pa hunto entre e frontera di Aruba 
y Corsou, investiga e indicadornan di posibil- 
idad pa gas entre e dos paisnan aki. Pa esaki, 
lo ta desea di por haya un empresa di credibil- 
idad manera Repsol, pa ta interesa den e posi- 
bilidad di exploracion di gas. 


Minister Croes a termina expresando cu e 
tabata un bon reunion, caminda cu a percura 
pa laga e speransa di posibilidad bibo cerca 
Repsol pa posibilidadnan di inversion den 
futuro. 


Minister di Energia Glenbert Croes a reuni cu compania Repsol 


A comparti vision pa sondea 
posibilidad di gas entre Aruba y Corsou 


A gradici nan tambe pa e confiansa deposita den Aruba 

A 
ruba Hotel & Tourism Association (AHATA)  ta acumula e cifranan di 
ocupacion y prijs di hotelnan tur luna y CEO di AHATA, Tisa LaSorte, ta 
raporta cu den luna di Maart e grado di ocupacion ta menos cu 2019, pero 
e balor averahe di cada camber bendi a aumenta y consecuentemente e 
RevPAR ta mas halto. 


MAART 2023: 
• Ocupacion: E grado di ocupacion tabata 84%; cual ta 7% menos cu 
grado di ocupacion na Maart 2019. 
• ADR: E balor averahe di cada camber bendi tabata $382.19; un aumento 
di 14% compara cu Maart 2019. 
• RevPAR: E entrada averahe pa tur camber disponibel tabata $320.75 cual 
ta un crecemento di 6% compara cu Maart 2019. RevPAR ta e indicador 
principal di e resultado financiero prome cu desconta gastonan opera- 
cional y impuesto. 


AHATA: Na Maart RevPAR a aumenta cu 6% 


PROYECCION: 
Proyeccion actual pa ocupacion averahe di 
hotel pa April ta 78%, Mei ta 74%, y Juni ta 
74%. 


TIMESHARE: 
Ocupacion na propiedadnan Timeshare tabata 
90% na Maart. 


Diabierna, 14 April 2023 
AWEMainta 
LOCAL 
9 



EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 21 
APRIL 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 



MONTANA 228 
staande op een perceel eigendomsgrond ter 
grootte van ongeveer 406 m2, gelegen te Montaña 
in Aruba, kadastraal bekend als Eerste Afdeling 
Sectie L nummer 3839 
richtprijs: Afl. 241.845,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 6 april 2023 ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
urante su bishita na Hulanda, Prome Min- 
ister Evelyn Wever-Croes hunto cu Min- 
ister Plenipotenciario Ady Thijsen a reuni na 
Arubahuis cu professor Hoogers di Universi- 
dad di Groningen. Professor Hoogers ta duna 
les di ley constitucional y na varios ocasion 
a asisti paisnan di Hulandes den Caribe riba 
temanan cu tin di haber cu Reino y Statuut. 


Prome Minister a indica cu den pasado 
Professor Hoogers a asisti Aruba, Parlamento 
y Gobierno cu hopi bon conseho y pa e motibo 
aki, mirando cu tin varios tema di Reino riba 
mesa, a tuma e oportunidad di reuni cu ne. 


Durante e reunion a toca varios tema, pero 
specialmente e tema di ley di Raft cu Hulanda 
ta poniendo riba mesa como condicion. 
Tambe a toca e tema di “geschillen regeling”, 
cu ta e ley cu ta atende ora tin despota entre 
paisnan den Reino. Varios otro Rijkswet 
tambe tabata temanan di combersacion. 


“E reunion tabata uno positivo. Aruba lo sigui 
conta cu asistencia di Professor Hoogers 
pa asina yega na solucionnan rapido cu 
Hulanda”, Prome Minister a expresa. 


CliCK aKi pa ManDa bO 
OpiniOn OF COMenTariO 
AWEMainta 


e-Mail na nOTiCia@aWeMainTa.COM 


Prome Minister 
a reuni cu 
Professor Hoogers 
riba diferente 
tema di Reino 

bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


M 
inister di Turismo y Salud Publico sr. Dangui Oduber ta 
comparti e ultimo resultado di Aruba su turismo cu a 
keda publica pa ATA. E cifranan di luna di maart 2023 nos 
turismo ta sigui impresionante segun e mandatario. Te cu 
awor tur luna den aña 2023 a surpasa esun di aña 2019. 


Den luna di maart 2023 Aruba a ricibi 109.295 turista stay- 
over. Esaki tawata un recuperacion di 102% den compara- 
cion cu maart 2019. 


Pa e prome kwartaal di aña 2023 Aruba a ricibi 306.305 
turista cual ta 4.1% mas hopi cu e prome kwartaal di aña 
2019. E mandatario ta remarca cu aña 2019 tawata e miho 
aña den historia pa nos turismo y ta p’esey ta uza aña 2019 
como e aña di referencia ora ta fiha riba e strategia di recu- 
peracion. 


“Aruba su resultado ta impresionante y esaki sigur ta danki 
na e bon sinergia y “teamwork” cu tin entre Ministerio di 
Turismo y tur e partnernan den turismo” 


Minister Dangui Oduber ta yama danki na Aruba Tourism 
Authority (ATA), Aruba Ports Authority (APA) N.V., Aruba 
Hotel and Tourism Association (AHATA), Aruba Time Share 
Association (ATSA), Aruba Airport Authority (AAA), Aruba 


Minister Dangui Oduber: 


Pa luna di maart 2023 e resultadonan 
di turismo ta sigui impresionante 


Vacation Rentals Association. Danki tambe na tur departa- 
mento di gobierno y tur cu ta labora den e industria pa e 
tremendo resultado aki. 


“Nos mester ta orguyoso cu e prestacion aki!” e mandatario 
ta termina bisando. 

M 
inister Glenbert Croes a elabora durante 
su rueda di prensa riba tur e plannan cu e 
tin pa e sector energetico pa Aruba cu lo bira 
e di dos pilar economico pa nos Pais. 


E mandatario a expresa e determinacion cu 
Gobierno di Aruba tin pa haci nos soñonan 
grandi bira realidad. Y locual cu semper tabata 
instrumental pa Minister Glenbert Croes 
tabata pa haya companianan di renombre y 
trayectoria indiscutibel, pa compaña nos den 
haci e visionnan energetico pa Aruba realidad. 
Y pa loke ta trata e Aruba Hydrogen Valley 
finalmente e mandatario por anuncia na nos 
comunidad cu Aruba Hydrogen Valley ta bay 
wordo desaroya pa cual a identifica Acciona 
Energia di Spaña como e prome compania 
cu cual Aruba lo cuminsa e desaroyo aki. Full 
e zona di refineria ta bay bira e industria di 
energia. E zona aki lo consisti di mas di varios 
compania cu lo ta invertiendo den diferente 
componentenan di loke ta bay bira e indu- 
stria energetico di futuro. Locual cu e manda- 
tario a comparti cu henter nos comunidad y 
principalmente cu e comunidad di San Nicolas 
ta cu e huma preto di pasado cu e refineria 
tabata expulsa, lo no bin bek. Esaki lo wordo 
reemplasa cu e huma blanco di energia limpi, 
sin contaminacion, sin emision, cu na mes 
momento lo representa desaroyo, progreso 
y hopi mas prosperidad cu ta contribui na e 
calidad di bida di tur ciudadano di San Nicolas 
y tur ciudadano di nos pais Aruba. 
Compania Acciona Energia lo ta na Aruba pa 
haci su prome assessment y quick scan 
Riba e pregunta di un miembro di prensa di 


Minister Glenbert Croes 


Apesar cu nos ta biba riba un isla chikito nos soñonan ta grandi 


Compania Acciona Energia lo ta na Aruba pa haci su prome assessment y quick scan 


cuanto tempo e proyecto di Aruba Hydrogen Valley lo dura pa por bira 
realidad, e mandatario a continua splicando cu Utilities N.V. cu ta trekker 
di e proyecto aki di parti di Aruba como tambe Sr. Patrick Cnubben di 
Hulanda, ta basta avansa caba. Despues di Semana Santa e compania 
Acciona Energia lo ta na Aruba pa haci su prome assessment y quick scan 
di loke ta e vision di realisacion di Aruba Hydrogen Valley. Hidrogeno ta e 
energia di futuro pa cual e decisionnan mester wordo tuma awo. E Aruba 
Hydrogen Valley no solamente mester provee e necesidad y consumo 
local pero tambe pa por drenta e mercado di exportacion di hidrogeno pa 
region. E futuro ta awo! 


Cu gran conviccion e mandatario a clausura cu e mensahe aki su rueda di 
prensa. 

TOURISM RECEIPTS 2022 
T 
ur kwartaal Banco Central ta observa e Tourism Receipts 
(Tourism Credits), cu ta mustra e cantidad di placa cu 
turismo ta trece pa nos economia. A.T.A. a pone como meta 
pa yega recuperacion di 95% pa e indicador aki den 2022. 
Recientemente Banco Central a publica e cifranan di e ul- 
timo kwartaal di 2022. Esaki ta ilustra un recuperacion di 
118% den Tourism Receipts na 2022 compara cu 2019. 
Mester enfatisa e importancia di e indicador aki pa loke ta 
trata recuperacion di nos turismo, mirando cu e ta un di e 
indicadornan cu ta ilustra no e cantidad di bishitante cu a 
bin Aruba, pero e cantidad di placa cu a wordo genera a 
traves di nan bishita. Tourism Receipts ta e entrada directo 
genera pa medio di turismo y ta exclui e entrada indirecto cu 
Aruba su economia ta genera danki na e industria turistico. 


MAART 2023 DEN COMPARACION CU 2019 y 2022 
Den luna di maart 2023 nos destinacion a ricibi un total di 
109,295 bishitante “stay-over”. Si compara luna di maart 
2023 cu maart 2019 - cu tabata e ultimo aña normal di 
turismo, por mira cu Aruba a recupera 102% di locual a 
wordo ricibi na maart 2019, cu ta indica un crecemento di 
2%. 
Si compara maart 2023 cu maart 2022 por wak un recuper- 
acion di 114% cu ta indica un crecemento di 14%. 


MERCADONAN Y CATEGORIANAN DI ACOMODACION 
Den maart 2023 84.8% di e total di e bishitantenan “stay- 
over” pa Aruba a bishita for di Norte America, 5.7% a bishita 
for di Europa, 7.2% a bishita for di Latino America y 2.3% 
tawata procedente di otro partinan di mundo. 
Mirando e categorianan di acomodacion, den maart 2023 


36.6% di bishitante a keda den hotelnan High-rise, 8.9% a 
keda den hotelnan Low-rise, 25.2% a keda den Timeshare y 
29.3% a keda den otro tipo di acomodacion, conoci tambe 
como vacation rentals. 


VACATION RENTALS 
Ta importante pa menciona cu A.T.A. tin acceso na un plata- 
forma unda por wak e cantidad di cas, apartamento y villas 
cu ta wordo uza como vacation rentals como tambe e prijs 
averahe pa anochi, e ocupacion y un calculacion di e entrada 
cu esakinan ta genera. 


Si compara maart 2023 cu maart 2022 por wak cu e prijs 
averahe di e acomodacionnan aki a crece cu 12%, for di un 
prijs averahe di $237 pa anochi na maart 2022 pa un prijs 
averahe di $266 na maart 2023. Si compara maart 2023 
cu maart 2019, por wak cu e prijs averahe di e acomoda- 
cionnan aki a crece cu 45%, for di un prijs averahe di $184 
pa anochi na maart 2019 pa un prijs averahe di $266 na 
maart 2023. 
Si compara maart 2023 cu maart 2022 por wak cu e ocupa- 
cion averahe di e acomodacionnan aki a disminui cu 1 punto 
di porcentahe, for di un averahe di 63.7% na maart 2022 
pa un averahe di 62.7% na maart 2023. Si compara maart 
2023 cu maart 2019 por wak cu e ocupacion averahe di e 
acomodacionnan aki a crece cu 19.1 punto di porcentahe, 
for di un averahe di 43.6% na maart 2019 pa un averahe di 
62.7% na maart 2023. 
Den caso di entrada, si compara maart 2023 cu maart 2022 
por wak cu e categoria a genera un crecemento den entrada 
di 24%. Si compara maart 2023 cu maart 2019 por wak cu 
e categoria a genera un crecemento den entrada di 156%. 


Cifranan ta conoci: 


Den 2022, Tourism Receipts a contribui 
cu 4.4 biyon florin den nos economia 


Ilustrando un crecemento di 18% compara cu 2019 y maart 2023 a conta cu un 
crecemento di 2% den cantidad di bishitante stayover, compara cu 2019 


Vacation Rentals 
2019 
2020 
2021 
2022 
2023 
ADR 
$184.00 
$200.00 
$220.00 
$237.00 
$266.00 
Occupancy 
43.6% 
35.6% 
45.6% 
63.7% 
62.7% 
Revenue 
$7,427,712 
$5,312,008 
$8,819,847 
$15,317,752 
$18,982,857 
Source: A.T.A. (Transparent) 
Pa ricibi A.T.A. su ‘Statistical Monthly Report’ tur luna, por contacta Melanie Kelly na m.kelly@aruba.com 

S 
ETAR, e compania lider den comunicacion na 
Aruba, recientemente a cera un contracto cu 
St. Regis Hotel Aruba pa instala e prome solu- 
cion di Fiber to the Room (FTTR) na Aruba uzan- 
do e solucion di SDLAN di Corning Optical Com- 
munications. E solucion aki ta hopi importante 
pa e industria hotelero di Aruba, pasobra e cli- 
entenan di St. Regis Hotel Aruba por gosa di un 
conexion di internet rapido y confiabel den tur 
255 camber di e hotel. 


E instalacion di Fiber To The Room (FTTR) ta 
basa riba e solucion di SDLAN di Corning Optical 
Communications cu ta brinda un red di Fiber 
Optics cu por wordo adapta na e necesidad di 
e cliente y cu por crece cu e hotel den futuro. 
E tecnologia aki ta reduci e consumo di elec- 
tricidad y ta minimalisa e uzo di kabel di koper. 
Ademas, e ta haci cu e red aki ta uno hopi efici- 
ente, conectando cambernan di e hotel, espacio 
publico y oficinanan di e propiedad. Fiber To The 
Room (FTTR) ta permiti cu e cliente por haya 
acceso na Internet cu un velocidad sumamente 
rapido, stream contenido di High Definition y 
conecta varios aparato simultaneamente sin 
interupcion. 


SETAR ta brinda St. Regis Hotel Aruba 
e prome solucion di FTTR na Aruba 


SETAR ta sumamente contento cu e contracto cu St. Regis Hotel 
Aruba, cu ta haci posibel e introduccion di e tecnologia di Fiber To 
The Room (FTTR) na Aruba. E solucion aki hunto cu Corning Optical 
Communications ta permiti nos pa entrega un red di Fiber di calidad 
halto y cu ta cumpli cu tur e necesidadnan di St. Regis Aruba. 

lincha Bayou na Hopewell County 40 aña anterior, na 1947. E ta entrega 
Johnathan un paki di carta y ta bis’e cu e por haya tur cos cu e mester sa 
den e cartanan. Johnathan kier tira e cartanan afo, pero ora e mira cu e 
cartanan ta dirigi na Leanne J. Harper, su mama, e ta cuminsa lesa nan. 
Na e momento ey e realidad di 40 aña pasa ta cuminsa revela su mes, un 
storia di segregacion racial y su consecuencianan, e ambiente tristo di 
bida di esnan di colo den sur di Merca. Y Johnathan ta haya sa e berdad di 
su nacemento y su herencia como homber negroide colo cla. 


Pueblo di Aruba, Corsou y Boneiro ta invita pa wak e pelicula aki, A 
Jazzman’s Blues, 
riba NETFLIX. Nos ta felicita Kario Marcel Pereira cu e exito aki y ta desea 
di mir’e den hopi pelicula mas. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


P 
a algun luna caba tin un pelicula masha in- 
teresante riba NETFLIX den cua un Aru- 
biano ta actua: A Jazzman’s Blues. E actor ta 
Kario Marcel Pereira. Su nomber artistico ta 
Kario Marcel. 
Kario ta yiu homber di Henry Pereira jr. - miho 
conoci como Junie – y Diana Bailey. Junie ta 
Arubiano y Diana ta Mericano. 


Kario Marcel a nace na Aruba dia 13 di 
augustus 1989 y a bay Merca cu su mayornan 
na aña 1991 na unda e ta biba te dia dj’awe. 
For di chikito un di su hobbynan tabata teatro 
y e actua den diferente obra teatral. Despues 
di scol secundario el a sigui studia loke mas e 
tabata gusta, esta teatro. El a studia exitos- 
amente pa su Bachelor na e scol di arte 
dramatico “Circle in the Square” na New York. 
Despues el a obtene su Masters of Fine Arts 
na New York University (NYU). Kario Marcel a 
hunga caba den diferente pelicula, entre otro 
den Broad City (2018), Chicago Fire (2019), 
The extinction of Fireflies (2021), A Jazzman’s 
Blues (2022). E ta tambe den e serie Dead 
Ringers cu a cuminsa pasa na television e aña 
aki, 2023. 


A Jazzman’s Blues 
E pelicula di 2022, A Jazman’s Blues, ta 
aparece riba NETFLIX y ta bon ricibi. E aña 
aki, dia 25 di februari 2023, e pelicula a haya 
diferente nominacion na AACP Image Awards: 
como 
Outstanding Motion Picture. Su actor prin- 
cipal Joshua Boone a keda nomina como 
Outstanding Actor in a Motion Picture y henter 
e elenco a keda nomina como Outstanding 
Ensemble Cast in a Motion Picture. 


Den e pelicula aki Kario Marcel ta hunga 
e papel di Johnathan Dupree. Na 1987, 
un señora di edad, Hattie Mae, ta bishita 
Johnathan Dupree na su oficina. Johnathan 
ta e ministro di husticia di Hopewell, Georgia, 
cu ta trata di gana eleccion un biaha mas cu 
su ideanan politico racista. Hattie ta bis’e cu e 
mester soluciona e asesinato di su yiu homber, 
Horace John Boyd, conoci como Bayou. Nan a 


Kario Marcel Pereira 


Actor Arubiano den pelicula di NETFLIX 

H 
isamento di fli ta parti di nos cultura y tur aña den luna 
di april tin actividad y competencia di hisamento di fli 
den barionan. Riba e peticion di Minister di Cultura, Comis- 
ion Celebracion Dianan Nacional a acerca Biblioteca Nacio- 
nal pa por organisa un tayer con pa traha fli pa nos mucha 
y hobennan. Tur e fli cu wordo traha lo wordo poni den sala 
di exposicion na Biblioteca Nacional situa na George Madu- 
rostraat. 


E tayer lo tuma luga diaranson 19 di april na Biblioteca 
Nacional situa na George Madurostraat for di 3 ’or di atardi 
pa 5 ’or di atardi. Luga pa participantenan ta limita. Mester 
yama 528-1500 pa inscribi, muchanan di 5 aña bay ariba 
por inscribi pa participa. 


E tayer interesante aki lo ser presenta pa Sr. Julio Werleman 
y tur material inclui ta gratis pa e muchanan cu ta desea di 


participa. Na final di e tayer riba e dianan 21, 24 y 25 april 
2023 tur fli lo wordo exponi den sala Diamante pa pueblo 
por pasa mira e obranan di e muchanan durante orario di 
Biblioteca Nacional. Despues di e exposicion muchanan ta 
haya e fli pa por hiba cas. 


Comision Celebracion Dianan Nacional y Ministerio di Cultura 
ta kere ta importante pa educa e muchanan riba e cultura di 
fli y haciendo esaki den cooperacion cu Biblioteca Nacional 
lo percura pa educa e muchanan con ta traha nan propio fli. 


Ademas Comision Celebracion Dianan Nacional ta haci uzo 
di e oportunidad pa tur organisacion cu tin un evento rela- 
ciona cu dia di Rey 2023 pa manda nos un e-mail cu e infor- 
macion pa e por wordo publica den e calendario di evento, 
por manda e informacion riba nos e-mail adres ccdn@ 
cultura.aw 


P 
rome Minister Evelyn Wever - Croes conhuntamente cu 
Minister Plenipotenciario Ady Thijsen a ricibi sr. Nico van 
der Ven na Arubahuis, kende ta un fotografo cu desde aña 
1968 ta asistiendo Aruba, Antia y diferente lider politico di 
Aruba na Hulanda, pa brinde un reconocemento. 


Sr. van der Ven ta un gran fotografo kende semper a yuda 
gobernantenan di Aruba cu tabata na Hulanda y e tin hopi 
recuerdo bunita di Aruba. 
Prome Minister a splica cu e conoce sr. van der Ven desde 
inicio di su carera politico y sr. van der Ven ta un persona cu 
semper tabata dispuesto pa yuda. 


E siman aki a invita sr. van der Ven na Arubahuis pa dune 
un reconocemento pa e gratitud cu ta sinti pe como Aruba 
y representante di Aruba, pa e trabou grandi cu el a haci na 
Hulanda semper. 
Den e combersacion sr. van der Ven a conta algun anecdota, 
y un di nan cu a hala atencion di Prome Minister Wever - 
Croes ta ora cu el a encontra cu sr. Betico Croes den feliz 
memoria, na Den Haag. Sr. van der Ven a conta cu el a topa 
Betico sinta den un luga scur den un huki hopi tristo. Y ora 


cu el a puntra Betico kico a pasa, Betico a bise cu e ta haya 
falta di su yiunan. “Esey ta algo cu bo ta relaciona cu ne 
sigur ora cu bo ta hopi tempo leu for di bo famia”, Prome 
Minister a expresa. 


Finalisando, Prome Minister Wever - Croes a bisa cu den 
nomber di Gobierno di Aruba, ta gradici Nico van der Ven 
pa su asistencia di semper, dunando e un bunita reconoce- 
mento den forma di un moneda. 


Celebracion Dia di Rey 2023 


Comision Celebracion Dianan Nacional hunto cu 
Biblioteca Nacional ta organisa un tayer di fli y exposicion 


Prome Minister Wever - Croes den nomber di Aruba 


A duna reconocemento na Nico van der Ven 


Fotografo na Hulanda cu a compaña delegacion di Aruba y Antia desde 1968 

E 
n conexion cu e aniversario lo organisa dife- 
rente evento y actividadnan henter e aña aki. 
Nos prome actividad a tuma luga dia 13 di April di 
9 pa 12.30or, na unda Fundacion Muchila Creativo 
a ricibi bishita di 12 damanan profesional di New 
Orleans na Merca pa haci trabou boluntario. Nan 
a ofrece pa asisti Muchila Creativo pa crea un 
Promocional Video en conexion cu e 20 aniver- 
sario di nos Fundacion.   


E actividad a tuma luga na Muchila Creativo na 
unda nan a asisti na diferente tayernan hunto 
cu e studiantenan di nos Scol Secundario pa 
hobennan special, entre 15 - 27 aña. 


Durante e actividad a ofrece e siguiente 
tayernan: 
Teatro, Arte Visual, Percusion y Trahamento di 
Chuculati. 
E dia a culmina cu un presentacion di e partici- 
pantenan adulto y hobennan special, cu un obra 
cu Popchi, creacion di arte ariba e T-shirtnan, un 
demostracion con pa traha chuculati y un Jump 
up cu live Percusion ariba Plaza Nikki Habibe. 


Pronto nos lo ofrece nos eventonan y activi- 
dadnan cu Muchila Creativo lo ofrece durante e 
aña aki. Keda pendiente! 


Dia 9 di April 2023 


Fundacion Muchila Creativo a celebra su 20 aniversario  

P 
rome Minister Evelyn Wever Croes y Minister Plenipoten- 
ciario Ady Thijsen a reuni cu Presidente saliente, señor 
Nico van Grieken y Presidente actual señor Marlon Titre di 
e organisacion na Hulanda Genootschap Nederland-Aruba. 
E organisacion aki tin como meta pa estrecha lasonan entre 
Aruba y Hulanda. 


Despues di a hiba combersacionnan hopi informativo cu 
e representantenan di e organisacion, e mandatarionan a 


gradici e organisacion pa e trabounan cu nan ta haci diari- 
amente y tambe nan a gradici primordialmente señor Nico 
van Grieken pa trabounan desplega pa e organisacion y pa 
Aruba en general. Alabes tambe a desea señor Marlon Titre 
tur cos bon y exito den su posicion como presidente di e 
organisacion. 


Genootschap Nederland-Aruba ta haci hopi trabounan infor- 
mativo pa Arubianonan na Hulanda entre otro ta organisa 
charlanan. Na un encuentro na 2018, Prome Minister a 
wordo invita pa duna un charla y ainda hopi hende ta referi 
na e encuentro aki como uno hopi informativo y efectivo. 


“E importancia di organisacionnan asina na Hulanda ta 
grandi pasobra nan por logra estrecha lasonan y crea 
brugnan entre organisacionnan na Aruba y organisacionnan 
na Hulanda na un forma mas efectivo. Nos ta gradici 
Genootschap Nederland-Aruba pa tur trabou cu nan ta haci 
y nos ta mira riba cooperacionnan mutuo den e periodo nos 
dilanti”, Prome Minister a remarca. 


M 
inister Glenbert Croes, den nomber di henter e digno 
pueblo di Aruba, ta felicita y gradici e delegacion na 
Hulanda, liderisa pa Prome Minister Evelyn Wever-Croes pa 
logra yega na acuerdonan cu Hulanda beneficiando e interes 
general di pueblo. 


Aruba ta e prome pais pa logra su Status Aparte na 1986, 
mandando asina e mensahe pa Hulanda di kier ta un pais cu 
kier determina su propio destino. Esaki sigur ainda ta deseo 
di henter e comunidad, y e acuerdonan firma cu Hulanda pa 
Prome Minister y Minister di Finansa ta honra e decision y 
determinacion di e pueblo aki pa sigui determina e futuro di 
pais Aruba pa decadanan padilanti. 


Gobierno di Aruba y e comunidad en general ta sumamente 
agradecido na Hulanda pa tur e apoyo brinda na pais Aruba 
durante e pandemia. E recuperacion di nos isla ta muestra 
cu nos mes por pone nos pais para bek riba su pianan y 
pone nos economia florece. 


Den nomber di e comunidad di Aruba, un danki y elogio 
grandi na Prome Minister Evelyn Wever-Croes, na Minister di 
Finansa Xiomara Maduro y henter e delegacion pa un biaha 
mas salvaguardia e interes di nos Pais y pone e nomber di 
Aruba na halto.” Minister Croes a expresa. 


Minister Glenbert Croes; den nomber di e comunidad di Aruba: 


Ta gradici Prome Minister, Minister di Finansa y delegacion 
pa defende y honra e dignidad y libertad di nos pueblo 


Prome Minister y Minister Plenipotenciario a reuni 
cu e organisacion genootschap Nederland-Aruba 

N 
a su yegada na Aeropuerto Reina Beatrix, diahuebs 13 
di april atardi, Prome Minister Minister Evelyn Wever- 
Croes a ricibi miembronan di prensa pa duna un resumen di 
su siman di biahe di trabou na Hulanda. Manera semper ora 
cu e mester bay Hulanda pa atende cu asuntonan di Aruba 
y Reino, Prome Minister ta percura pa un agenda intenso di 
reunionnan asina probecha lo maximo di su estadia na Hu- 
landa. Y asina Prome Minister tawata tin mas o menos 30 re- 
union den e biahe aki. 


Prome Minister desde dialuna 3 di april cu el a yega Hulanda, 
a cuminsa cu reunionnan hopi importante riba diferente 
tema di interes comun cu Hulanda y di interes pa e recuper- 
acion di Aruba. Tawata un siman di trabou hopi importante 
pa loke ta trata relacion di Reino. 


Manera ya conoci, diamars 4 di april tawata un dia impor- 
tante na unda cu a firma e acuerdo “Onderlinge Regeling” 
entre Premiernan di paisnan den Reino y Secretario di Estado 
di Hulanda. Despues di esaki durante e conferencia di prensa 
na Hulanda, Prome Minister Evelyn Wever - Croes a tene un 
discurso den cual el a expresa cu e logro aki ta demostra cu 
e ta posibel pa den tempo dificil hiba combersacion cu otro 
como pais y pa yega na otro. Ademas e ta demostra cu ora 
duna otro espacio, respet, y scucha for di otro, cu esaki ta 
conduci na exito. 


Prome Minister prome cu el a sali di Hulanda pa Aruba, a 
expresa cu e tin un sentimento di hopi satisfaccion y orguyo 


di loke a logra y ta sigui logra enfatisando cu Aruba ta un 
pais bendiciona. “Cu e acuerdonan logra na Hulanda, e peor 
dianan di crisis cu nos pais a biba, ta tras di lomba y miho 
dianan di recuperacion y speransa ta nos dilanti. E acuerdo 
aki ta bay sirbi como base, pa den bon cooperacion den 
Reino nos sigui traha pa recupera nos economia pa logra 
un progreso cu stabilidad y prosperidad pa Aruba”, Prome 
Minister Evelyn Wever-Croes a expresa na su yegada for di 
Hulanda. 


Na aeropuerto Prome Minister a wordo ricibi cu un bunita 
boket di flor pa Minister di Enseñansa y Deporte Endy Croes 
kende a para tambe hunto cu Prome Minister durante e confer- 
encia di prensa pa mustra sosten di Conseho di Minister na 
e logro y trabounan di e siman tras di lomba. Prome Minister 
na ciere di e conferencia a enfatisa cu Gabinete Wever-Croes 
ta un gobierno stabiel cu ta traha pa recuperacion y e bien- 
estar di Aruba. 


Durante conferencia di prensa na su yegada na Aruba 


Prome Minister ta duna resumen di su biahe di trabou na Hulanda 


P 
a medio di e comunicado publico aki, Stichting Musica ta 
recorda tur musico y lider di banda cu e prome reunion 
relata na Aruba Caiso & Soca Monarch 2024 lo tuma luga 
riba diadomingo awor. 


Fecha: diadomingo, 16 di april 2023 
Orario: 1 PM 
Lugar: oficina di Plaza Betico Croes 


Tur musico, cantante y lider di banda ta bonbini pa participa 


na e reunion. Inscripcion pa participa na Aruba Caiso & Soca 
Monarch 2024 lo habri oficialmente riba e dia aki y Stichting 
Musica lo duna oportunidad na esnan presente pa trece nan 
pensamento y sugerencia nan pa dilanti. 


Stichting Musica ta motiva pa pone un tremendo festival riba 
pia, bon organisa manera semper y cu innovacion, creativ- 
idad y apoyo di e propio musiconan. Pa e motibo aki, e organ- 
isacion ta urgi tur musico y lider di banda pa ta presente 
diadomingo awor na Plaza Betico Croes. 


Diadomingo awor 


Prome reunion cu musiconan pa 
Aruba Caiso & Soca Monarch 2024 


Diabierna, 14 April 2023 
OBITUARIO 
20 
AWEMainta 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Justa Teresa Paublini 
Cariñosamente yama: “Tica” 
12-04-1931 - †12-04-2023 


Acto di entiero lo wordo anuncia despues. 


Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa. 
Salmo 23:1,2,3. 


Cu hopi tristesa na nos curason nos ta 
anuncia fayecimento di nos ser stima: 


Jennifer 
Andrade do Salâo 
Mihor conoci como: Jenny 
*13-12-1983 - † 10-04-2023 


Ta invita demas famia, bisiña, amigo- y 
conocirnan pa e acto di despedida cual lo 
tuma lugar Diabierna 14 di April 2023, 
for di 2’or pa 4’or di atardi na Ad Patres 
Funeral Home & Crematorium. 


Acto di cremacion lo tuma lugar den seno 
familiar. 


Staff y personal di Ad Patres funeral 
home & Crematorium ta extende 
nos mas sincero condolencia na famia di e 
fayecida. 


Salmo 91 (4) 
Lo e proteha bo ku su alanan, ibou di su alanan, lo 
bo buska protekshon. Su fieldat ta manera un eskudo 
grandi i manera un muraya fuerte pa bo. 


Dominico 
Lorenzo Britten 
Miho conoci como: “ Buchi Co” 
22 Januari 1964 - † 11 April 2023 


Na number di su: 
Mayornan: † Piadoso Britten “ Todooi” 
† Maria Luisa Britten Tromp “Icha” 


Su estimada esposa: Doralba Britten “Dora” 


Su rumannan: Pedro Britten y famia na Hulanda 
Lando y Mavalda Britten y famia 
Wolter y Loesje Britten y famia 
Maria y yiu y famia 


Su yui stima: Bryan Magallanes 


Subrino y subrina nan: Juliska Britten y famia 
Bryan Britten 
Kimberly Britten y famia 
Joanne Britten 
Claudia Britten 


Su iha: Veron Ridderstaat 


Tanta y omo nan: Helena Britten y famia 
†Martin y Dita Tromp y famia 
†Juan y Betty Tromp y famia 
†Tola y Raymundo “ Thoeng” Ridderstaat y famia 


Primo y Prima, Comer y Comper nan, Cuña nan na 
Colombia, tur su bon bisiña nan ,su colega nan di 
Marriott specialmente Juliana, su gang di bou palo na 
licoh. 


Un Gradicimento special na: Anouschka, Evy, Ita, 
Diandra y Cristian pa un bon cuida na cas y hospital. 
Y demas famia: Britten,Tromp, Magallanes, 
Giraldo, Giel, Pountilius, de Cuba, Farro, 
Ridderstaat, Croes, Semeleer, Tamayo, Webb, 
Zimmerman,Werleman,Wolff, Roza,Vrolijk, 
Winterdaal,Wernet, Jacobs, Albertsz, Feliciano, 
Delgado, Kelly, Irausquin, Heriquez, Figaroa, Amaya. 


Acto di Condolencia lo tuma luga: Diabierna 14 di 
April 2023 for di 6’or pa 8’or di anochi na Olive Tree 
Funeral Care & Crematory na Piedra Plat. 


Acto di despedida lo tuma luga: Diasabra 15 di April 
2023 for di 9’or pa 11’or di mainta na Olive Tree 
Funeral Care & Crematory na Piedra Plat. 


Disculpa nos si den tristeza nos por a lubida un 
familiar of conocir. 
Despues di ceremonia nos no lo ricibi bishita di 
condolencia na cas. 
Enbes di krans of flor lo tin un box disponible pa un 
donacion pa Whilhemina Kanker Fonds. 


Gradicimento 


Den nomber di famia van der Weide, de 
Windt y demas famia, kier a gradici na tur cu 
a hasi acto di presencia na despedida di: 


Sra. vda. Iginia R. van 
der Weide- de Windt 


Danki tambe na tur esnan cu a manda 
tarheta, esnan cu a expresa nan 
condolencia sea via e-mail, whatsapp of 
yamada di telefoon. 
Boso sosten tabata un consuelo grandi pa 
nos. 
Na Aurora Funeral Home un danki di curason 
pa nan excelente servicio y atencion. 
Y na tur esnan cu di un of otro manera a 
yuda nos den e momento nan dificil. 


DEN HAAG – Minister di Husticia y 
Asuntonan Social Rocco Tjon a haci 
un bishita na Arubahuis. Akinan e 
mandatario a keda ricibi pa Minister 
Plenipotenciario mr. Ady Thijsen. 


Minister Tjon ta cu un bishita di trabao 
na Hulanda, unda ela reuni cu Secretario 
di Estado pa Asuntonan di Reino 
Alexandra van Huffelen. Tambe minister 
Tjon a reuni cu Minister pa Proteccion 
di Derecho (Rechtsbescherming) Franc 
Weerwind. 


Banda di e combersacionnan riba nivel 
politico, minister Tjon a reuni entre otro 
cu diferente instancianan den e cadena 
hudicial, asunto di prizon y cu CBR cu 
ta e instancia na Hulanda cu ta otorga 
rijbewijs. 


Minister Thijsen a bisa di ta contento cu 
e bishita di Minister Tjon y su delegacion 
na Arubahuis. Alabes e lo acompaña 
Minister Tjon na diferente reunionnan 
pa asina por canalisa e follow up cu lo 
mester sigui basa riba e palabracionnan 
haci durante di e bishitanan. 


Minister di 
Husticia a bishita 
Arubahuis 


Diabierna, 14 April 2023 
AWEMainta 
OBITUARIO 
21 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita 
Laga esakinan termina den tur buniteza 
-Cado Wever- 


Cu profundo tristesa den nos curazon pero 
agredecido pa tur locual e la nifica pa nos, nos ta 
anuncia fayecimento di Nos Mama, Wela, Ruman y 
Tanta Stima: 


Miriam Yolanda 
Everon-Lopez 
*13 Augustus 1951 - †9 April 2023 
(Viuda di †Mario H. Everon) 


Mama: †Lidia y †Alfredo Lambertus-Matos 
Tata: †Medardo Lopez 


Yiunan Stima: 
Mayka Everon y Henry Koolman 
Rachelle Everon 
Elton Everon y Maritza Bareño 


Tesoro nan Stima: 
Hilyen Koolman, Rocco Everon, Henryson Koolman, 
Xiannah Everon 


Rumannan Stima: 
Judith Lopez 
Dita Matos 
Tanta y Omo nan: 
Andrea Dirksz Lopez y famia 
Marco Lopez y famia 
Olga Matos Jimenez y famia 


Subrinonan Stima: 
Neomar Schenker y famia, Eric Vrolijk y famia, 
Mirella Vrolijk y Dolfie Paesch y famia 


Cuñanan: 
Lucia Everon y famia 
Dora Everon y famia 
Cecilia Everon-Koolman y famia 
Maria Everon-Semileer y famia 
Vitalina Everon-Rodriguez y famia 


Unico Iha: 
Mirella Vrolijk 


Mama di su nietonan: 
Shandeeh Arends y famia 


Bon Amigonan di Cas: 
Irma Kock y famia, Edwin Arendsz y famia, Lourdes 
Daña y famia 


Yiu Peludo Stima: 
Negro 


Primo(a), Bisiña, Amistad, Conocirnan y demas 
famia Everon, Lopez, Matos, Lambertus, Koolman, 
Bareño, Dirksz, Schenker, Vrolijk, Paesch, Semileer, 
Rodriguez, Leidel, Koppenhagen, Alvarez, Hoek, 
Arends,Tromp, Kock, Muyden, Jones, Genser, 
Ras,Wester, Giel, Ridderstaat, Wolff,Orman, 
Francisca, Winklaar, Jimenez, Maduro, Hernandis, 
Todd 


Ta invita pa acto di condolencia y despedida cual 
lo tuma lugar na misa Inmaculada Concepcion, 
diasabra 15 April 2023 di 9or pa 11or mainta y 
despues lo sali pa Santana Catolico na Santa Cruz. 


Nos ta pidi nos disculpa si den nos tristesa nos por a 
lubida di menciona un of otro nomber/famia. 


Envez di manda flor y krans lo aprecia un donacion 
pa Wit Gele Kruis lo tin un box disponibel. 


Nos ta lamenta cu despues di entiero nos lo no por 
ricibi bishita na cas. 


“Señor ta mi wardador, mi no tin falta di nada. 
Den cunucu di yerba berde e ta ponemi 
sosega”. 
Salmo 23:1-2 


Cu inmenso dolor na nos curason, pero 
conforme cu Dios su boluntad nos ta anuncia 
fayecimento di nos kerido Esposo, Tata, Welo, 
Bisawelo y suegro: 


Sr. Rafael del Rosario 
Cariñosamente yama”Rafa” 
*04-06-1942 - †10-04-2023 


Na nomber di su: 
Esposa: Lupita del Rosario 


Yiunan: 
Elvis “Tonchi” del Rosario 
Jacqueline “Jacky” del Rosario y Maria de 
Cuba 
Nelson Trimon 
†Marco Trimon 


Nieto(a)nan: 
Bertha van Peterson, Maria van Peterson, 
Elvis del Rosario y Lauren Tromp, Bernardo del 
Rosario, Nelson Trimon, Ricardi Trimon, Jesylane 
Trimon, Jelysane Almanzar Bulos-Trimon, 
Jenylane Erber-Trimon, Jexylane Trimon 


Bisanieto(a)nan: 
Emilie van Peterson, Aliyah van Peterson, 
Eliza del Rosario, Luca del Rosario, Liam de 
l’Isle, Clint de l’Isle, Owen Lei, Amy Lei, Sofia 
Almanzar Bulos, Bella Erber, Zane Trimon 


Rumannan: 
†Genaro del Rosario 
†Ernesto del Rosario 
†Nelson del Rosario 
†Josefina Croes-del Rosario 
†Lidia Martinez 


Sua y cuñanan: 
Filomena Sophia y yiunan 
†Humphrey Sophia 
Franklin Sophia, esposa y yiunan 
†Ildo Sophia y yiunan 
Jose Isidro “Doodle” Sophia, esposa y yiunan 


Sobrino y sobrinanan: 
del Rosario, Croes y Martinez 


Primonan: 
Machado na Santo Domingo, Merca y Aruba 
Tur su amigonan musico 


Amigo di cas: Emiliano Tromp 


Su dokter di cas: John Croes 


Su bisiñanan: Glenda Ruiz y yiunan, America 
Croes y yiunan, Eddy Schoop 


Demas famianan: del Rosario, Sophia, van 
Arneman, de Cuba, Luydens, Croes, Abath, 
Machado, Martinez, Hasham, Trimon, Tromp 
y demas famia na Aruba, Santo Domingo, 
Merca y Hulanda. 


Ta invita pa acto di despedida cual lo tuma 
lugar na Misa San Francisco na Playa diasabra 
15 di April 2023 di 1’or pa 3’or di atardi. 
Cremacion lo tuma lugar despues den seno 
familiar. 


Ta duel nos cu despues di despedida no ta 
ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Marie O. Martin 
*15-07-1937 - †01-04-2023 


Na nomber di su: 


Mama: 
† Melani Guilliere 


Tata: 
† Ozalva Martin 


Yiunan: 
Marie Vernois y Stephen Bolah 
†Ginette Rejouis 
Marie Jourdan 
Djonny y Marie Daniel Val 
Renel Antoine 
†Evna Antoine 
Ilna Moise 


Nieto(a)nan: 
Junior Rejouis (Tiben), Dorothy Rodgers, Osilieta 
Rodgers, Gabriel Rodgers, Vanessa Rodgers, 
Cynthia Rejouis, Ruth Val, James Val, Daniela 
Val, Weslyn Jourdan (USA), Abigail Jourdan 
(USA), Christa Antoine, Asmaila Antoine, Wechi 
Antoine, Stanley Val, Gabriel Desir (Chile), 
Bernadette Desir (Haiti) 


Bisanieto(a)nan: 
F. Talisha Paesch, Julissa Boekhoudt, Z-on 
Orejuella, Dariel Dugarte, Marusha Bichotte, 
Jowdrick Trenidad, Javon Carty, Eliyanah 
Carty, Anderson Rejouis, Kehlani Rejouis, Kiyomi 
Val, Phanordson Emmanuel 


Sobrino(a)nan: 
Roland Brice 
Caryn Brice 
Pierre Richard Brice 
Ernzo Val, Diene Valdema y famia 
Phinette Clerveaux 
Paullet Paillant 


Amiga di cas: 
Maria Brenda Jimenez 
Margareth Guichette 


Demas famia: 
Martin, Vernoise, Val, Rodgers, Jourdan, 
Dugarte, Tromp, Trenidad, Moise, Bichotte, 
Jimenez, Abdon, Conquette, Lacle, Kelly, 
Bolah, Brice, Paillant, Jimenez, Robles, Milrose, 
Carty 


Amigonan y famianan di Iglesia el Buen 
Samaritano 


Ta invita pa asisti na e anochi di condolencia 
cual lo tuma lugar Diahuebs 13 di april 2023 y 
diabierna 14 di april 2023, di 7or pm pa 9or pm 
na Aurora Funeral Home. 


Acto di despedida lo tuma lugar Diasabra 15 
di april 2023, di 2or pm pa 4or pm na Aurora 
Funeral Home. Cremacion ta den seno 
familiar. 


